62018TJ0411_INF
Απόφαση του Γενικού Δικαστηρίου (όγδοο τμήμα)της 27ης Οκτωβρίου 2021 – WM κατά Επιτροπής
(Υπόθεση T‑411/18)
«Υπαλληλική υπόθεση – Υπάλληλοι – Πρόσληψη – Προκήρυξη διαγωνισμού – Γενικός διαγωνισμός EPSO/AD/338/17 – Απόφαση της εξεταστικής επιτροπής περί αποκλεισμού του προσφεύγοντος-ενάγοντος από το επόμενο στάδιο του διαγωνισμού – Άρθρα 21 και 26 του Χάρτη των Θεμελιωδών Δικαιωμάτων – Άρθρο 1δ, παράγραφοι 1, 4 και 5, του ΚΥΚ – Εύλογες προσαρμογές – Αρχή της απαγορεύσεως των διακρίσεων λόγω αναπηρίας – Οδηγία 2000/78/ΕΚ – Ευθύνη – Υλική ζημία και ηθική βλάβη»
1.
Προσφυγές των υπαλλήλων – Προσφυγή κατά αποφάσεως περί αποκλεισμού από τις δοκιμασίες διαγωνισμού – Δυνατότητα να προβληθεί ο παράτυπος χαρακτήρας της διεξαγωγής ή του τρόπου διοργανώσεως του διαγωνισμού – Προϋποθέσεις
(Κανονισμός Υπηρεσιακής Καταστάσεως των υπαλλήλων, άρθρα 90 και 91)
(βλ. σκέψη 38)
2.
Υπάλληλοι – Διαγωνισμός – Ευρωπαϊκή Υπηρεσία Επιλογής Προσωπικού (EPSO) – Αρμοδιότητες – Διοργάνωση των διαγωνισμών – Περιεχόμενο – Τροποποίηση των όρων διεξαγωγής του διαγωνισμού τους οποίους αποφάσισε η εξεταστική επιτροπή προκειμένου να ληφθεί υπόψη ενδεχόμενη αναπηρία ορισμένων υποψηφίων – Εμπίπτει
(Κανονισμός Υπηρεσιακής Καταστάσεως των υπαλλήλων, παράρτημα III, άρθρα 1, εδ. 1, και 4)
(βλ. σκέψη 39)
3.
Υπάλληλοι – Ίση μεταχείριση και απαγόρευση των διακρίσεων – Αναπηρία – Υποχρέωση προβλέψεως εύλογων προσαρμογών στον τομέα της απασχολήσεως – Περιεχόμενο – Δικαστικός έλεγχος – Όρια – Αμφισβήτηση ιατρικών εκτιμήσεων – Δεν εμπίπτει
(Κανονισμός Υπηρεσιακής Καταστάσεως των υπαλλήλων, άρθρο 1δ § 4· οδηγία 2000/78 του Συμβουλίου, άρθρο 5)
(βλ. σκέψεις 42-44, 65, 77)
Αντικείμενο
Προσφυγή-αγωγή ασκηθείσα δυνάμει του άρθρου 270 ΣΛΕΕ με αίτημα, αφενός, την ακύρωση της αποφάσεως της εξεταστικής επιτροπής του γενικού διαγωνισμού EPSO/AD/338/17 της 27ης Σεπτεμβρίου 2017, περί αποκλεισμού του προσφεύγοντος-ενάγοντος από το επόμενο στάδιο του διαγωνισμού, καθώς και της αποφάσεως της αρμόδιας για τους διορισμούς αρχής της 19ης Απριλίου 2018, με την οποία απορρίφθηκε η διοικητική ένσταση του προσφεύγοντος-ενάγοντος, και, αφετέρου, την αποκατάσταση της ζημίας την οποία ισχυρίζεται ότι υπέστη ο προσφεύγων-ενάγων λόγω των αποφάσεων αυτών.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή-αγωγή.
2)
Έκαστος διάδικος φέρει τα δικαστικά έξοδά του.